經數: 一七三三

經名: 華嚴經探玄記卷第十九

頁數: 四七一

上              欄

是神通境. 宮殿是說法境. 今此女人正證欲

如故在深宮. 往詣門者加行位終至正證三

昧門也  第三善財聞下明見敬申請1於

中三. 謂見敬請. 就見中二. 先見依果. 後見

正報. 依報中. 古釋云. 十重寶牆者是十地位.

十行樹者是十度行. 十重塹者是十地中戒

行. 八功德水者是八定水盈滿也. 敷以覺花

樓閣者後得依正體重成故也. 二見正報中

二. 初見三業勝相. 二大衆下顯眷屬. 殊勝.

設敬申請可知  第四答言下示己法界.

於中有四. 一標名顯體. 二若天見下辨

其業用. 三白言下得法因緣. 四我唯下結己

自分. 前中離欲實際淸淨法門者有二義. 一

約自行. 雖悲願留惑示現欲處. 然大智照

欲則體性空名實際淨也. 如淨名在欲而

行禪等. 又諸法無行經云. 貪欲則是道□癡

亦復然. 二約利生. 謂雖留惑示現在欲.

令處欲衆生要當離欲得此實際淸淨法

也. 如掩提遮女等. 二明業用中二. 初身同

器現. 二若有衆生下以法益生. 於中有十

種三昧. 皆是以欲化處欲衆生令得如此

甚深三昧. 阿梨宜者此云抱2持摩觸. 是攝

受之相故. 3得彼三昧也. 阿衆毘者此云嗚

口. 得言敎密藏之定. 如是下總結. □是極位

大菩薩所作非下位所知. 如攝論定學中說.

三明得法因緣中二. 先問後答. 答中先答

於何所種善. 後善男子下答修何等業. □

可知. 四我唯下結己唯知此一方便  第

五諸大下仰推勝進諸大菩薩有無量廣大

中              欄

方便. 我豈能知. 無盡功德藏□向竟

第六隨順平等善根□向知識中  初擧4法

勸修內. 首婆5波羅者此云善妙到彼岸. 安

住者謂得佛法身. 常住供養故. 又准天竺

本應名攝持. 或名執持攝入攝取諸善

法故. 常6供塔者以於塔處常見法身故

第二依敎趣入中略無念法  第三見敬

請中. 略無見敬. 故云乃至也第四答言下

示己法界中四. 一*標名. 二辨體. 三業用.

四結德. 初諸佛常身名不滅度. 因位照達

名菩薩法門. 二住此下顯體狀中二. 初見

佛功德身常除化衆生者. 但變異他心令

見出歿. 其實常身無出無滅. 又佛月常住.

但衆生心水影有現滅. 二開塔戶下見佛法

身常. 以見佛體性無限盡故. 以開塔者開

其事相也. 得定者見理性也. 得妙法者

得理中□沙功德法也. 三白言下明業用

中. 先問後答. 答中二. 初見此界三世諸佛.

後類結十方. 前中初見過去佛因果等事. 二

類未來現在. 四我唯下結自分位  第五諸

大下仰推勝進中. 長者雖知三世佛不滅. 然

未能以能知之一念與所知之三際平等

無二也. 二未能卽能知智住所知佛位. 三

知前後一切劫不能7知無劫想. 四雖見

佛不滅不能知此佛則彼佛平8等義. 五如

來下亦不能以染淨能所平等無二. 謂心

佛及衆生是三無差別. 六淨莊嚴下雖照三

世不能則智攝德. 七成就下雖知佛未能

同佛威儀. 八分別下不能於法自在. 我當

下              欄

下總結已不能堅固. 善根□向位竟

第七隨順等觀一切衆生□向知識中  初

擧法勸修內. 光明山者彼山樹花常有光

明表大悲光明普見示現. 此山在南印度南

邊. 天竺本名逋多羅山. 此無正□. 以義譯

之名小樹[&FFFF]#莊嚴山. 又十一面經在此山

說. 觀世音者. 有名光世音. 有名觀自在. 梵

名逋盧□底攝伐羅. 逋盧□底此云觀. 毘盧

此云光. 以聲字相近是以有□爲光. 攝伐

羅此云自在. 攝多此云音. 勘梵本諸經中

有作攝多. 有攝伐羅. 是以□譯不同也. 觀

9世音經中卽時觀其音聲皆得解脫. 解云

等觀世間隨聲救苦名觀世音. 彼經中具

有三輪. 初語業稱名除七災. 謂水火等. 二

身業禮拜滿二願. 謂心男女等. 三意業存念

除三毒. 謂若貪欲等. □如彼說. 若偏就語

業名觀世音. 以業用多故. 若就身語名

光世音. 以身光照及故. 若具三輪攝物無

□名觀自在  第二依敎趣入中亦三. 就念

法內十句皆. 是依前敎力增修行. 餘□可

知   第三見敬申請中亦三. 初見中二. 先善

財見觀音. 後觀音歎善財. 前中四. 初見勝

依正. 住山西阿者. 謂據山阿面東而住. 是

向明之相也. 二爲10衆說法. 三諦觀不瞬. 四

作如是念下勝念熏心. 於中初八句別顯. 後

二句總結. 二時11觀音下歎善財德中十句.

初歎心勝. 謂具三心. 二向普賢下歎行願

勝. 三欲聞下歎持法勝. 四增長下增善無

厭. 五順友敎命. 六從文殊下所依最勝. 以

經數: 一七三三

經名: 華嚴經探玄記卷第十九

頁數: 四七二

上              欄

賴彼發心故云從彼海起. 又釋從本覺所

流故云從彼智起. 七成就下歎成善根故

得佛加被力定也. 八離懈怠下歎心法專

誠. 九歎見佛成行. 十智慧下歎智滿圓證.

爾時下敬請可知  第四答言下示己法界

中二. 先歎發心明授法方便. 二我已下正

示己法. 於中四. 一標名. 二辨德. 三顯用.

四結位. 初中大悲者是同體悲也. 又是無緣

悲也故名大悲. 又具三悲故名大悲. 光明

之行者以悲光益物故以成行. 天竺本名

一切佛悲*密智藏解脫. 解云以巧悲密攝

衆生故也. 二敎化下辨其德. 於中二. 初不

離佛所現衆生前. 二或以下以四攝等成

攝化之益. 三善男子下明其業用. 於中三.

初行法立誓. 二令離怖畏有十八種. 三復

次下令行不退. 四我唯下結己自分  第五

諸大下仰推中四. 先推普賢願行. 二不斷下

行業流續. 三知一切下明攝生相續. 四我當

下結非己分. 隨順等觀一切衆生*□向竟

第八如相□向善知識中  初擧法觀修內

1二. 初正趣東來. 二觀音指示. 三敎其問道.

初中東方來者表如相. 證智開明之狀. 名正

趣者神力速至十方諸趣. 以正法攝生故

以爲名. 天竺本云有一菩薩名不行餘道.

解云唯行佛道不行餘二乘等道. 卽當正

趣. 謂趣正故也. 梵本約遮. 漢本就表. 住金

剛山頂者則是此光明山也. 表住於如相

不可破壞故也. 下明動地寶嚴. 放光雨

供. 來詣觀音者明智就悲. 亦是隨化有緣

中              欄

示導善財. 二時觀音下對審指示. 三汝詣下

敎問可知  第二時善財下依敎趣入中二.

初禮. 二念法至後. *位何故不念觀音悲門.

以悲不離智故. 令悲深入於智海方爲究

竟 第三辭詣下見敬申請. 前已見故但有

詣敬申請  第四我已成就下示己法界. 於

中三. 初標名. 二辨義. 三結位. 初中十方

無際名爲普門. 一念遍至號曰速行. 二白言

下辨義中. 先興三問. 後還三答. 一問得法

之處. 二問來處遠近. 三問來時多少. 答中

三. 先歎深簡器. 唯精進等者則是善財正

當其人. 2以根緣相稱. 欲爲說故. 二唯願下

3起勝欲樂. 三答言下正釋所問. 妙藏刹者

答所從來處也. 佛所等答得法處也. 從彼

發來下答來時久如也. 亦4顯是遠近也. 二

於一念下釋爾許劫中行之分齊. 正顯速行

義. 三所5經諸國下辨速行成修行義. 謂上

供諸佛下救衆生. 非直不廢速行而成

妙行. 亦乃則以速行成此勝行. 四乃至下

結通十方. 謂從東旣爾十方亦然. 三我唯下

結己自分  第五諸大下仰推中. 初一句總

推. 二別推. 所住境界無量無壞不同正趣唯

此住一金剛山頂. 三別推速行. 謂以法身

本來滿法界不待速行. 四分別下推其所

作. 謂說法度生皆等三世無著等也. 五我當

下結非己分. 如相□向竟

第九無縛無著解脫□向中  初擧法勸修

內. 城名婆羅*波提者正云墮羅拔提. 此云

有門城. 謂城有端嚴之門故以*爲名也. 大

下              欄

天者無縛淨報勝出自在故立斯號  第二

依敎趣入內四. 初禮辭. 二念法中三. 初思

心前法. 二出生下因思得法. 三得不思議下

出所得之法. 三漸漸下至後推問. 四有人指

示是伴善知識也  第三善財往詣下明見

敬申請. 第四爾時大天下示己法界. 於中

二. 初授法方便. 後正授己法. 前中亦二. 初

身業. 後語業身中以四長臂6者四無□解方

便用也. 取四海水者與法界勝流義相應.

洗其面者淨己應機之面. 古來皆謂洗善

財面. 今勘梵本. 以四長臂於四方處各取

一海水自洗己面. 是則水洗淨己能對. 花

散善財7就其8所. 二作如是言下語業歎

機. 初一句總. 奇特法者世間所無故. 二別

歎爲歸攝以正道. 三別歎爲師護以正法.

四別歎爲將引至智城. 五具足下結離過

應機. 二我成就下正示己法中三. 初標名

體. 二顯業用. 三結自位. 初中雲網者六度

行法有潤益義遍覆義. 喩之如雲有□□

義隱映義. 肉之以網. 則以六度行爲體. 二

白言下明業用中. 先問後答. 答中三. 初敎

行施行. 於中初積物. 二敎施. 三類餘衆

生. 二復次下敎行戒等. 三如是等下總結

行成. 三我唯下結己自分  第五仰推中約

五喩顯五行. 初二自利. 後三利他. 我當下

結非己分. 無縛無著□向竟

第十法界無量*□向知識中  初擧法勸修

內. 前諸*位□是南天竺. 今指中天竺摩竭

國. 道場神者欲表二義. 一約因. 表地上證

經數: 一七三三

經名: 華嚴經探玄記卷第十九

頁數: 四七三

上              欄

眞同於佛位. □向位終. 是以1成向此處. 二

約果. 表佛臨機方便現身是善巧之相. 屬

□向位滿. 是故於此辨成道之處. 良由五

位終極各有成佛. 樹下現成屬此位故. 又神

者表是智德玄密義也. 然守道場神. 有道

場樹神. 有道場地神. 今是2地表所依心地.

以心中得道爲道場地. 名安住者攝諸善

根□向菩提. 安在道場地處. 住持不失要

令成果. 故以爲名  第二時善財下依敎趣

入中二. 初設敬辭去. 二至後位處  第三

3一萬地天各作是言下見敬4申請四. 初地

天歎善財德. 二時安住下嚴土攝生. 三告

示寶藏. 四設敬申意  第四時彼地神則以

下示己法界. 於中五. 初示體. 二顯名. 三業

用. 四因緣. 五結位. 初中以善財宿世善根

悉皆□向大菩提故. 是故在此道場菩提樹

下. 藏中安住則是菩提心藏也. 今欲證地.

加令總現. 則一切善根皆在此處. 二我已成

等顯法名者. 以住持不失成佛決定名不

壞藏. 三我於下明其業用. 於中十句. 初一

句總. 謂常護者持彼所行故. 下九別顯. 內

一智深證. 二滿大願. 三淨妙行. 四出勝通.

五具德力. 六成堅法. 七聞佛說. 以守護行

增是故聞佛與記之法. 八下以法化. 九上

受佛力. 四乃往下明得法因緣. 於中三. 初

往古時處. 二修習下得法增廣. 三於其中下

更遇諸佛. 皆於道場成正覺處□作供養

等. 以其主當此門故也. 五我唯下結己自

位  第五仰推中. 一常能隨侍者以此地神

中              欄

唯道場處見佛不能常隨故仰推也. 二悉

聞下推廣聞. 三深入下明深聞. 四於念念

下明頓聞. 五一切佛影下明因出果不可

壞等. 六我當下結非己分. 上來十□向位

竟

自下從婆娑婆陀至瞿夷有十善知識. 明

十地位行 第一歡喜地5知識內亦爲五

分. 初擧法勸修中. 正云迦毘羅婆□堵此

云黃物城. 則往古黃頭仙人先在此處. 後

於此作城故立斯號. 亦名寂靜住處. 何故

在此城者表初地已上生佛家故在佛生

城也. 婆娑婆陀者正云婆羅6婆薩那. 此名

依止不畏. 卽下文廣與怖畏衆生而作依

止故也. 天竺本婆僧多此云春也. 謂表能

生長萬行如春時也. 夜天者同初會中主

夜神等. 謂在於夜中7耀光救物故以爲

名. 表證8智妙離衆相破闇障故也. 此九

種夜天依梵本皆是女天表是慈悲之狀也

第9二時善財下依敎趣入中. 一敬辭. 二念

法十句. 初一總. 餘九別. 皆是無壞法門10之

德. 又釋以此九行入彼法門. 三漸遊至彼

從東門入者是開明之初. 入證之始故也. 中

城住者表離邊也  第三爾時善財日沒下

明見敬申請中. 先見內三. 一推心言日沒

者表息地前分別智盡也. 又以是夜天非

晝日所見故. 於闇夜方乃得見. 二見彼下

明正見身. 古人云. 城者謂初地敎道. 上空

中住者謂證道. 身如金者實德顯彰也. 服朱

衣者表證智光明也. 三於其身下見其業

下              欄

用. 於中三. 初身現星光等者闇夜攝生也.

二毛孔現法以益衆生. 三隨所*經下於一

毛孔中見聞菩薩敎化衆生. 二善財見聞下

設敬. 三白言下申請. 言一切智道者明十

地是佛正因道故 第四夜天告下示己法

界中二. 先歎其發心順知識益. 二正*顯

己法. 於中四. 初標名體. 二*顯業用. 三得

11法因緣. 四結自分. 初中光明普照諸法者

正證法界也. 壞散等者破異性障遣二愚

也. 又釋普照諸法者明其大智. 壞散衆生愚

者明大悲用. 又釋前自利後利他. 又釋普照

等是能化之智. 壞散等是對機化益. 二我於

惡衆生下明業用中. 先長行後偈頌. 前中

二. 初起救物之心有九種可知. 二我常下

正對緣救攝. 於中有十門. 初一總辨. 後九

別顯. 前中初明救時亦是釋夜天義. 以主

當世間夜中攝化. 亦表地上變易闇中以攝

衆生. 次城邑等明救處. 後於此衆生以種

種等成救事. 若有遭海下別12顯九門救處

難衆生. 皆有二救. 一以世間救. 二以出世

救. 一救海難中. 先明13所救難狀. 後顯能

救方便. 雖救世海亦欲救拔生死海中衆

生. 此初段中略此文. 二救陸地衆生爲作

光明等. 是世中救. 二發如是心下以*惠光

滅煩惱闇. 是出世救也. 三救在山衆生作

果樹等是世間救. 令衆生越生死山者出

世救也. 四救曠野衆生令離飢渴等是世

中救. 二復作是念下令究竟智道是出世救

也. 五見樂著下救著國土衆生令滅其樂

經數: 一七三三

經名: 華嚴經探玄記卷第十九

頁數: 四七四

上              欄

著. 是世中救. 二作如是念下亦令除五陰

著住佛境界. 是出世救. 六見著聚落下救

著聚落衆生說法令厭. 是世間救. 二復作

是念下令離六入空聚入一切智城. 是出

世間救. 七復次下救迷1或衆生令其解脫.

是世間救. 二發如是心下明出世間救令

滅癡闇止諸惡逆. 於中先顯所救衆生. 後

如是下明能救之德. 八我見貧苦下救老病

衆生方便救濟是世中救. 二復作是念下令

2得法身常住是出世間救. 九我見諸惡業

生下救外道*耶見衆生令住正見. 是世間

救. 二復作是念下令得出世佛果等. 此上九

門於前九種衆生起九種心等. 應准此知

之. 二偈頌中二十一頌分四. 初一頌法門

名體. 二有四頌明四無量心. 是能救生心.

三有十頌明六處殊勝. 初三眼. 次二耳. 次

一鼻. 次一舌. 次一身. 次二意. 四末後六頌

明業用廣大. 初一神通廣. 次三智慧廣. 後二

所見廣. 第三善財白言下明得法因緣. 先興

二問. 後還兩答. 答中先答發心時節. 二復次

善男子過此下答得法久近. 前中八. 初總明

過時劫佛興. 二顯過去父王. 三初佛興出. 四

辨本生身. 五善友告[&FFFF]#佛興. 六供佛及衆.

七結會古今. 八顯善力不虛. 二答得法久

近中五. 初總明時處佛興. 二顯本生身. 三

彼淨月下3明善友勸導. 四詣佛聞法. 五明

得三昧. 於中四. 初得方便三昧. 二得此下

明正得法門. 三放光下明光照見佛增長

法門. 四一身下明身廣遍刹見佛增法. 此

中              欄

上所說明此一法門根4芽深遠[&FFFF]#至於此.

四我唯下結自分位  第五仰推中初推其

自行. 二於念念中敎化下推利他行. 我當下

結非己分初歡喜地知識竟

第二離垢地知識內  初擧法勸修中. 女夜

天名者. 最勝法界稱曰甚深. 正智證入名爲

妙德. 戒無誤犯之垢. 智有照俗之功故云

離垢光明也  第二依敎趣入中四. 一歎

前. 二辭去. 三念法. 四到後. 初中以十偈

歎德. 初二歎身智甚深. 次二歎身智廣大.

次二歎毛光化用. 次一歎本因莊土. 次二見

聞獲益. 後一結歎無盡. 就念法中. 初思前

有二. 一思其初發心時. 二思其得法圓滿

之時. 下明由思得益中有十句. 行相可知.

第三見敬申請□可知第四答言下示己法

界. 於中有五. 初歎法器. 二示法方便. 三顯

法名體. 四辨法業用. 五結己自分. 初中歎

發心能問依地之行及行所依地. 二示法前

方便行. 於中三. 謂標辨結. 辨釋中十行內.

初一總謂依定見佛. 餘九別. 一見佛色身.

次知佛功德身. 次知佛光明身. 次見佛毛

光益物身. 次見佛毛孔眼光身. 次見佛身業

化. 次二語業化. 一廣. 一深. 末後一總結神

力. 三我已成下*顯法名體中. 寂滅定樂本智

內證也. 精進者後智策修也. 准下以四禪四

勤爲其體性. 四悉見三世下明業用中三.

初釋寂滅義. 二禪樂義. 三精進義. 初見佛

無著釋寂滅義. 於中初十句見佛依正主

伴無著. 二何以下徵責釋成亦有十句. 於

下              欄

中初三妙絶三際. 次一5□超言表. 次二性

離虛實. 次二體無改變. 後二一性無性. 此

明所見色身等則如此平等是故不著也. 二

我如是了知下明得禪定業. 於中初牒前起

後. 二正受下正*顯得定樂. 正受初禪明定

體. 滅意業者明所離. 滅意業中欲惡等也.

得寂智等是所得樂也. 二禪中滅生死覺觀

不廢攝生. 三禪中滅煩惱苦故得眞樂也.

依第四禪增長大菩提心. 出生下增成餘

行. 三我如是修習下釋精進義. 一菩薩依禪

化衆生故名精進. 又化衆生令離放逸

亦名精進. 初化在家令離放逸有十二種

想. 二化出家離放逸. 三又復下歎近善友.

令勤斷二惡勤修二善. 五我唯下結己自

分  第五仰推中六. 初推普賢行願. 二離

障具善. 三成佛智境. 四處染無染. 五攝

佛及法. 六滅闇照夜. 我當下結非己分. 離

垢地竟

第三明地知識中  初擧法勸修內二. 初指

示後位. 後偈頌前文. 初中三. 先示處者不

遠者. 二三□次故. 如來右面者證理同果. 攝

生之便故在右也. 喜目觀察衆生者. 內證深

理. 外現慈眼以視衆生故立斯號. 天竺本

名喜目光明照觸衆生也. 二頌前法中十

三. 6初正頌前法. 後一頌指示後位. 前中初

二頌頌前依定見三世佛. 次十頌明見舍

那佛. 於中初三頌明體7德圓備. 後七頌佛

妙用自在. 於中初三身業自在. 次二語業自

在. 後二意業自在  第二依敎趣入中三. 初

經數: 一七三三

經名: 華嚴經探玄記卷第十九

頁數: 四七五

上              欄

設1禮辭去. 二起勝欲樂. 三往至後位. 就

起勝欲中三. 初十句自力思念[&FFFF]#知識德.

次十句喜目加持轉起勝念. 三則時了知下

明因前勝念得增長法  第三段中略無

致敬申請  見彼夜天下則是第四示己法

界. 於中有四. 一體狀. 二業用. 三出因. 四

結名. 初中身安寶座智處法門. 謂依法界

身現普光幢差別人法. 以益衆生. 令其喜

悅爲法門之狀. 二一切毛孔下明業用. 於

中有三. 先現大業用. 二明善財[&FFFF]#見. 三善

財偈[&FFFF]#. 初中有三. 初毛孔出身雲行十度

以化衆生. 二從又於一切毛孔顯現下明

於毛孔夜天2自3現所修本行. 以任持不

失故. 三從又一切毛孔出無量身雲下明

現諸趣身雲說夜天本行. 初中三. 先總. 二

所謂下別辨十度. 三如顯現下類通餘法. 別

中十度卽爲十段可知. 就第二現夜天4本

中. 初總. 二行檀下別顯十度. 前六可知.

方便願力中各五句. 一標行體. 二修行身.

三所修行. 四行離障. 五行本因. 智波羅蜜中

先擧智度分齊. 二隨順下顯所知法. 就第

三現諸趣身雲說夜天本行中有四. 初明

所出身雲. 二明所說本行. 三明以種種聲

說. 四明說法利益. 初中先總擧. 二所謂下別

顯. 別中始從阿迦尼□下5至金剛力士有

六十類衆充滿法界可知. 二爲一切衆生

下顯所說功德有三. 初明積6劫之行. 二得

諸三昧下明所得通明. 三得諸菩薩下明所

得行位. 三如是等類下明以聲說中三. 初

中              欄

總擧. 二所謂下別辨二十四種音聲. 三以如

是下結說. 四彼一一身雲下明說法利益

中. 初嚴土益. 二無量下利生益. 有六位漸次

益可知. 第二善財見聞證入法界於中三.

先辨所見聞. 二正念下正證法界. 三何以下

釋成證因. 有十種所由可知. 第三善財偈

[&FFFF]#中. 先明說偈所因. 後正以偈[&FFFF]#. 十偈分

五. 初二歎依勝因現用益. 次二歎依法

身現化益. 次7二益物無著. 次二歎依定

現奇益. 後二總結現身說法益. 第三歎已白

言下明得法因緣. 於中二. 先興二問. 一問

發心時. 二問得法久近. 8答二. 初偈頌. 後結

會. 前中有八十九頌半分爲二. 先有七十

9七頌半答發心時節. 二從功德幢佛下十

10二頌答得法久近. 前中有十復次. 初寂靜

音劫中有五. 初八頌顯夜天本身. 二從日

沒下十一頌明見最初佛. 三從我時下三

頌明往到佛所. 四從時彼如來下三頌明

聞法發心. 未曾忘失者明不退也. 五從是

後下五頌明發心. 後於彼劫中所供諸佛

略列十佛以顯本數. 未得*惠眼者明在信

位中. 未得十解正*惠眼故. 二天勝妙劫中

四頌半. 未離五欲者. 未得正解猶著欲樂.

三莊嚴梵音劫中有五頌半. 猶未了眞實者.

未到十行位中如實而行眞實行故. 四歡

喜德劫中有五頌半. 猶未得妙智等者. 未得

巧便十□向智稱法界等無量□向. 五寂靜

*惠劫中五頌半. 猶未解眞法等者. 未得地

上本智證解眞如法. 亦未得後得智遊刹

下              欄

供佛等. 六香燈雲劫中有五頌. 成八正道者

得初11地見道故也. 七明淨堅固劫中有六

頌. 嚴淨最勝道者明二三四五地中勝道行

成. 未得六地緣生深順忍也. 八勝王劫中

有五頌. 於12彼正道者在於六地修緣生

中道觀. 九千劫德劫中有五頌半. 在七地位

未得八地無生忍故也. 十無著莊嚴劫中

有五頌. 明供佛. 二功德幢如來下十二頌正

明得此法門. 初陀羅尼念力等者13明九

地得四無□解及持成就領受如來所說法

雨. 二我得明淨眼三昧陀羅尼者明得十地

法門. 一14一見佛者攝報果中見佛也. 心

淨如空者明微細障亦盡也. 得佛力者則十

地受位墮在佛數也. 觀察下*明大悲攝物

德. 法雲波羅蜜等結位名也. 佛子下二頌

結成普賢行位. 該通一切也. 二結會古今

中. 初法會人. 二顯己發心益. 三乃至下明

得法益生. 第四我唯下結己自分  第五大

段諸大下仰推中二. 先別辨十重可知. 後

我當下結非己分. 三地竟

第四焰地善知識中亦五  初擧法勸修中.

同在證位故云此佛衆中. 吉祥勝智名爲

妙德. 攝物起行名救護衆生  第二依敎

趣入三. 初拜辭. 二思念中二. 先思前所現

法有五句. 一總擧法門. 二分別者剖折其

門. 三深入者證入盡原. 四開發者探其所

隱. 五顯現者露其體狀. 二隨順下念前所

指人. 三往至後位  第三見敬申請  第四

示已法界. 此二合辨. 於中有四. 初現法加

經數: 一七三三

經名: 華嚴經探玄記卷第十九

頁數: 四七六

上              欄

證. 二見用禮[&FFFF]#. 三顯得*法因緣. 四結已

自分. 初中三. 先示己法門身. 二眉光加證.

三善財則得法門. 離垢者眼1□盡故. 圓滿者

淨智具2故. 能見法也. 二得此三昧下明見

用禮[&FFFF]#中四. 初見彼大用. 二善財設禮. 三

天3服本形. 四善財偈[&FFFF]#. 初中三. 先明用所

依處. 二正*明所現用相. 三出用起所因. 初

處中亦三. 一先微塵中見世界顯因陀羅網

重重之相. 二世界中見衆生生死流轉. 三分

別塵內世界形類不同. 此中世界趣淨者衆

生在染土中修淨土行故. 趣不淨者作不

善業向惡道故. 又釋趣淨者是劫增向淨

故. 趣不淨者劫減向穢故. 淨不淨者淨多穢

少. 不淨淨者穢多淨少. 又釋前淨中有穢. 後

穢中有淨. 二如是等下4正明所現用相. 於

中二. 先總顯. 二爲地獄下別辨. 則辨中二. 一

爲救苦. 二爲敎化. 前中三. 初救惡道衆生

苦. 二救欲界天苦. 三救人趣中苦有二5十

種畏. 非時受生畏者是不値佛世生也. 二

又復敎化下授之以法. 謂四生三界通收一

切也. 三滿足大願故下十七句釋成化所由.

謂何因菩薩遍諸塵內. 於五趣四生常現

其前. 拔苦與樂. 釋云爲滿足大願故. 一一

皆是一所由. 准釋可知. 二爾時下明善財喜

敬設禮. 三夜天則捨下明現本形. 謂隱其

實德現夜天形. 四善財偈[&FFFF]#中二十頌半. 初

一總頌. 餘下別中. 初九頌半歎夜天身光利

益. 二喜目下十頌述前所見. 前中四. 初三頌

半歎身光益物. 次二歎香寶光益. 次二歎

中              欄

口眼光益. 次二歎身普益物. 二喜目下述

前中四. 初二述前指後光加證法. 次一述

所得三昧. 次三述前夜天遍諸塵刹救攝

衆生. 後四頌述前夜天遍塵佛刹敬養如

來. 第三明得法因緣中二. 先問後答. 就前

問中初總歎深奇. 下別問法門有三問. 一

問法門名字. 二問得法久近. 三問法門因

行. 二善男子下答中有二. 初歎深難說. 二

諦聽下承力許說. 前中二. 初下位非分. 二

何以下徵顯上境. 又初凡小不知. 二責不

知所以. 滿普賢下示不知所由. 以唯是修

普賢行已成滿者大菩薩所知境故. 非二重

等所知. 文中略擧八句顯難知. 明善財亦

具此知可得爲器. 謂以事廣故理深故時

遠故. 是此法門根*芽深厚之相也. 二許說

中二. 先誡聽許說中. 諦聽者誡聽不謬故.

承力者顯說所依故. 二佛子下正說中. 先長

行後偈頌. 前中有三大段. 初於離垢圓滿劫

中供佛修行. 二從其後有劫下於大光明

劫中供佛修行. 三從如是6等下總結塵

等劫中供佛修行. 就初段中有十. 一總擧

本事. 二顯本生處. 三本生. 父母. 四本生之

身. 五佛興利益. 六普賢引導. 七德女興供.

八聞經得益. 九宿因堅固. 十結會古今. 就

本生處中三. 初通擧世界. 二彼世界東際下

於彼界中別顯一四天下. 三彼閻色下別

顯一王都. 三時彼城中下明其本生. 父母.

四彼有一女下明本生之身. 下明時人起惡

是佛興所因. 五時彼城北下明佛興利益. 於

下              欄

中先明道場處. 二最初妙德幢下明佛興攝

化. 於中有四. 一放光警覺放光有十二重.

漸次各令表知已後佛興. 佛子彼佛下總

結光益. 二滿七日下動地集衆. 三一切金

剛下[&FFFF]#頌興供. 四時彼三世下明會衆說法.

於中三. 先菩薩衆會. 二佛轉法輪. 三令無量

下明衆得益有二. 先明益衆. 後何以下釋

能益所由. 前中初得人天益. 二得二乘益.

三立衆生於勇猛下明菩薩益. 於中有十六

句. 初十令住十信位. 發菩提心者令進入

十住*位. 以彼初是發心位故. 菩薩道者是

十行位. 淨波羅蜜者是十□向中令前十度

行淨也. 次令得初地乃至十地可知. 大願殊

勝是等覺位中行. 普賢願行者是一乘無障

□普遍五位之行願也. 何以下徵釋可知.

六爾時普賢下明普賢引導. 於中四. 一身光

映奪. 二語告佛興. 三時彼衆生下大衆歸心.

四時彼聖王下明輪王7趣詣. 於中三. 初昇

身在空8二十偈普告. 於中分四. 初一總

勸往詣. 次五歎佛積德出世難値. 次三明

佛已出大利現前. 後一令辨供供佛. 三往

佛設供. 七爾時妙德眼女下明德女興供.

於中三. 初解嚴具奉佛. 二變成寶蓋. 三女

見歡喜初者. 若隨事言. 以重佛故解身重

服以散佛也. 若表行言. 以己所修福*惠二

嚴□心佛果故奉佛也. 二時莊嚴具下明

佛納受變成寶蓋. 於中初顯蓋莊嚴. 如明

淨樓閣者擧下文彌勒樓觀爲喩. 二於其

蓋中下明蓋內所現. 於中四. 初現盧舍那

經數: 一七三三

經名: 華嚴經探玄記卷第十九

頁數: 四七七

上              欄

佛及菩薩衆等. 二又見一切諸劫下明現餘

刹餘佛. 三見普賢業用. 四見重重帝網世界

種種佛興異異說法. 三時彼女見下明見聞

歡喜以增善根成於法器. 八爾時妙德幢佛

下明聞經得益. 於中初擧佛所說主伴經.

法輪約義. 妙音約敎. 二明所得益. 於中三.

初得三昧益. 先總次別後結. 別中略辨十

二種. 二復得淨心下明得淨心益. 文略列三

十四心. 三如是等下明*得法1門初如是等

心出生者明法門所依總擧. 次別顯九種.

後如是等總結可知. 九善男子下明宿因堅

固. 復於是前者2是離垢圓滿劫前曾造像已

發堅心. 十結會古今中三. 初正會古今. 二

善男子我以下結所成益. 三恭敬供養下明

轉修勝行淨前法門. 第二大段其後有劫

下明大光明劫中供佛修行. 於中三. 先總

擧. 二其最初下別辨九佛各轉生供養聞經

受持. 三佛子如是等下最後佛邊所得法益.

第三大段佛子如是等世界微塵下總結塵

數劫中供佛修行. 於中四. 初供佛聞法.

二於一一下得法攝行. 三於念念下見佛行

成. 四何以下釋成行所由. 以所說法多故.

依法成行亦廣也. 第二重頌中三十八頌半.

初二頌與所得法門誡聽許說. 餘正頌前

文. 於中初二頌離垢劫中總數. 二三十一頌

半別顯. 略列所供一百一十佛. 三如是等下

三頌結得法勸令速具. 四我唯下結己自

分. 天竺本名現一切世間. 前敎化衆生對見

法門  第五仰推中十句. 初行廣. 二悉從等

中              欄

行深. 三正身心. 四滿根海. 五具願門. 六具

廣定. 七成勝通. 八修多智. 九入證原. 十

結非3己可知. 炎地竟

第五難勝地知識中  初擧法勸修中. 同修

證如故在道場. 亦與前地同證眞如故云

去我不遠. 五地禪增故名寂靜音. 處寶等

明列位主伴. 第二時善財下依敎趣入  第

三頭面下禮敬申請  第四爾時夜天告善

財下示己法界. 於中先歎法器. 後正授法.

略作4七門. 一顯法名體. 二辨法業用. 三

5明所觀法境界四善巧方便五得法所由六

根深淺*七結名歸己. 初標名體中無量

歡喜莊嚴法門者. 一以莊嚴法化無量衆

生令歡喜故也. 二見佛因果莊嚴之法生

無量歡喜故也. 下文具此二故作二釋. 卽

以悲智適悅. 爲性. 天竺本名起廣愛樂心

刹那速疾莊嚴菩薩解脫. 二辨業用中先問

後答. 此中通問四*法門. 一問法門所作正

*顯業用. 二問法門境界明其所觀. 三問法

門方便顯其善巧. 四問法門因行正顯所

因. 下答中答上四問則爲四段. 初答所作

業用中三. 初能淨衆生心海. 二能爲衆生

滅障成德. 三總結所作. 初中先十心欠一.

初一總. 謂授以敎法令聞熏心海. 令息妄

念現淨心體故也. 八心別辨可知. 二善男

子我爲衆生下滅障成德中二. 初總明拔苦

與樂. 二若見衆生在家下別顯滅障成德. 於

中有三十三種分五. 初十四門分十度化

十四種衆生. 初施戒有五門. 願度有二門.

下              欄

謂初不心大果心. 後捨化衆生心. 二爲無

色者下三門化厭色樂無色衆生. 三爲苦

惱者下二門化有苦衆生. 四爲園觀者下七

門化著處衆生. 五爲貪欲多下七門化惑障

衆生. 三我以如是下總結成前法門名也. 此

則化衆生令莊嚴德成生歡喜故也. 第6三

復次善男子下答境界問. 於中二. 先辨觀

察菩薩境界. 後又善男子下明觀察如來境

界. 前中初擧所觀境釋顯莊嚴. 後我見下

辨無量歡喜. 前中有二十四句種種. 初自分

德中差別德. 從種種方便入如來下明勝進

入果差別德□可知. 就觀佛境界二. 先有

十門觀佛境相用. 各先見佛果莊嚴. 後生無

量歡喜. 初三身光嚴. 次二光雲嚴. 次二行相

嚴. 後三出衆嚴. 二起者非起下明所見身光

相用等. 起則非起明用而常寂故. 能喜所喜

俱平等無性也. 於中先標. 二何以故下釋

不起所由. 佛子下結境界. 第三佛子此法門

者下答法門方便善巧之義. 於中有三十二

門. 初一是總顯方便. 次八約法說方便. 後

二十三約喩顯方便善巧. 後結. 以非喩爲

喩者理實此法非世喩能譬. 略擧少分喩

也. 第7五善財白下明法門因行. 以去前問

遠故. 是故重問發起. 答中三. 初總標數. 二

別列行相. 以修十波羅蜜行故得此法門.

三佛子是爲下結行得果. 第8六善財白言下

明法根深淺. 先問後答. 答中二. 先長行後偈

頌. 前中四. 一明知過去普照幢劫中發心修

行. 二於9彼刹下二佛世界塵數劫修行. 三最

經數: 一七三三

經名: 華嚴經探玄記卷第十九

頁數: 四七八

上              欄

後命終下明於此賢劫中修行得法. 四善

男子汝所問我下結答所問. 初中有三. 一

明於最初佛邊發心得定. 二彼道場上下

明轉生更値餘佛得法. 略擧十生値於

十佛得十三昧. 三如是次第下總結十刹塵

佛及受生得法. 上明一劫中所見諸佛. 二於

彼佛刹下明二刹塵劫中各供佛修行及所

1經受生. 顯此法門根無極深遠也. 三最後

命終下明此賢劫中供佛修行. 於中三. 初

値拘樓孫等三佛得定. 以此忍2土在花藏

中擧本統末故云生此等也. 二今復下明

見舍那佛正得此法門體. 三得法已深入下

得法門用. 於中有十. 初總擧所得善巧之

海. 二以此下九門別顯業用. 一見塵中諸

佛. 二見舍那普遍. 三見彼諸佛. 一一毛孔

下明見化身諸佛充滿法界. 四觀察三世下

明同佛入證故. 觀佛體同故. 出生等依證

起用差別故. 初總持出生門. 謂依平等出

一切方便此一切中各一出一切. 如是重重

出生至十一重一一故也. 此是無盡無盡法

門海也. 五得圓滿智地下明照過去佛十度

行海. 六普照如來過去無量下明照過去佛

所得地位. 七知無量佛下明知過去佛菩薩

時二利行海. 八普照如來一切智下明持法

照佛. 九於念念下總結所3知. 結答中五. 一

總4結答. 二如5此界下以四佛類賢劫千

佛. 三如供養賢劫下類十方一切世界. 未來

一切劫諸佛悉皆供養. 四彼離垢界猶在者

以是十世中過去現在則現在現在故. 又是

中              欄

淨土無災壞故. 五汝當等結勸令學. 二頌

中十偈分五. 初一誡聽勸學. 次二明修因

曠遠. 次二供報恩田. 次四救衆生苦難. 後

一顯己大願. 四我唯下結己自分  第五仰

推中先擧所推. 謂善知時處. 後非己知. 難

勝地竟

第六現前地知識中  初擧法勸修中. 道場

佛衆□同前釋. 妙德守護諸城者依證6智

總持智名妙德. 7常入一8切城故云守護.

又以觀智守護心城令離妄念故名也

第二依敎趣入中四. 初偈[&FFFF]#中十頌. 初一9辭

已受敎來見此希境. 二虛妄不知. 三妙觀

無厭. 四無著現力. 五不動見佛. 六*惠光照

機. 七知業現身. 八知世佛平等. 九離相說

法. 十修廣大行. 二設敬辭退. 三思念前法.

初智慧分別者簡擇其義. 隨順等趣證相應

修廣身證者正證在身現露相應也. 四往

詣等至後位也  第三見彼下見敬申請中

三. 先見勝依正中. 一見依報眷屬. 二見正

報身雲有十一種身. 二善財下設禮敬. 三

白言下申請  第四時彼夜天告下示已法

界. 於中二. 先歎法器. 二我已成下正顯已

法. 於中有四. 一標法名體. 二顯法10義用.

三辨法根深淺. 四結唯自分. 初中正證法

界名曰甚深. 後智蘊11辯名爲妙德. 宣敎

隨機廣略無□名自在音聲. 二是故佛子下

顯*義用. 於中有二. 先總後別. 初中六. 一勝

大師化. 二調御師化. 三明淨日化. 四平等心

化. 五我常以法施下正顯法施攝生. 六我以

下              欄

如是下總結智慧益. 二復次佛子下別辨中

四. 初釋甚深義. 二釋妙德義. 三釋自在

音聲義. 四總結上三義. 初中三. 初擧數總

標. 二所謂下12別名釋義. 三佛子我以下總

結業用. 初總中觀察者智照故. 隨順者趣向

故. 攝取者正證故. 別中擧法界中十種義.

約十種行*顯之. 以行必稱理理由行顯

故也. 二佛子我如是思惟下釋妙德義. 初總

擧. 二所謂下別辨十門. 總持勝智妙德備具

故名圓滿. 三以如是下總結益生. 三復次佛

子我或下釋自在音聲義中. 初別顯有二

十三句. 初三句約三慧. 辨法. 後二十句

以十法約廣略辨法. 二佛子以如是下總

結可知. 四佛子我深下都結前法. 謂入無壞

法界者結初甚深義也. 悉究竟如來正法者

結妙德總持也. 以無上法施等者結自在

音聲也. 佛子我已成下結自分法體. 念念下

結業用. 三爾時善財下辨得法久近明法

根深淺. 於中先問後答. 答中二. 初明離垢

光明劫中供佛修行. 二復次佛子下明於佛

刹塵數劫中供佛修行. 前中三. 先於最初

佛所得法門. 二次有佛下略列所値九十八

佛. 三佛子於離垢下總結須彌山塵等佛. 初

中六. 一擧往時. 二時有世界下顯往處. 三

於彼城外下明往佛興. 四時有轉輪王下明

父王修行. 於中三. 初王聞法出家. 二見惡

13毁法. 三護法令興. 五時有比丘尼下明夜

天本身發心得法. 六佛子時輪王下結會古

今. 及得法利益. 二次有如來下略列九十八

經數: 一七三三

經名: 華嚴經探玄記卷第二十

頁數: 四七九

上              欄

佛. 三佛子於離垢下結須彌塵等佛各供佛

修護法門.  二復有佛刹塵等劫中供佛修行

是故佛子下顯夜天名可知. 四我唯下結

自分第五仰推中十句. 一了語. 二知心. 三

入語音. 四善設語. 五分別法. 六攝總持. 七

巧出法. 八攝衆生. 九順淨智. 十吼法施. 我

當下結非己分. 現前地竟

花嚴經探玄記卷1第十九2

華嚴經探玄記卷第二十(盡法界品)

魏國西寺沙門法藏述

3第七遠行地知識內. 初擧法勸修中三. 先

指後位次. 4頌前法. 三善財得利益. 初中開

敷樹花者. 若約位此地是有行有開發無相

住故名也. 約事此天在香樹樓閣中故立

此名. 二頌前法者臨去慇懃5囑付令修學

故. 於中十四頌6半初二總頌境智法. 次十

7一頌離垢光劫中供佛修行. 於中初三總

擧. 次五別頌於初佛邊發大心等. 次8三頌

明已後須彌塵等佛邊修行得法. 後一頌半

結轉刹塵劫中修行淨治此法. 三爾時善財

下明聞偈得益. 於中二. 先長行得法有六

句. 一總擧法體. 二三昧. 三總持. 四通明. 五

辯海. 六深法. 後五是用. 二偈[&FFFF]#夜天. 於中

十四頌分五. 初四頌悲智甚深. 次四頌度生

廣大. 次二離障攝德. 次三見時衆除妄. 後

一用同佛果   第二依敎趣入中. 初敬辭.

中              欄

二念法. 三往後位可知  第三見敬請中.

初見依正主伴. 二設敬. 三申請[&FFFF]#可知

第四答言下示己法界. 於中有五. 一顯法

義. 二立法名. 三明業用. 四辨根深. 五結自

分. 初中二. 先明安樂衆生行. 光救夜中衆

生. 謂日沒等夜中放光是夜天之義. 令[&FFFF]#

世□路心一切智道. 若於山等救難中衆

生釋光明義. 二又善男子下明利益衆生

行. 初化放逸衆生令修知足行. 次授與十

波羅蜜. 令破十障釋成歡喜行可知. 二我

已成下立法名. 依上三義遂立此名. 天竺

本名生廣喜處知足光明菩薩解脫. 三業用

中先問後答. 以是業用分齊故云境界. 答

中二. 9先擧佛果力用益生彰己所學. 於中

先總後別可知. 二我入此法門下明知菩薩

因行業用顯已同成. 於中二. 先總顯. 後我

知下別辨. 別辨中三. 初知盧舍那佛本發心

時修益生行. 二知行菩薩行時修益生行.

三通結一切所修行. 初中五. 先明大悲救物

行. 於中初見衆生苦. 二起悲救攝. 三結成

慈悲. 二以知足法下明大智益生行. 三成就

菩薩下成神通利物行. 四以無上淨法下嚴

土說法益生行. 五分別一切未來下廣攝時

處修攝生行. 二佛子盧舍那下明行菩薩

行時益生行中二. 先見衆生具苦因苦果.

謂初顯集因. 常於生死等是苦果. 二發起大

悲等明救令出離授樂因果. 謂初敎修道

因. 滅不善下令得滅果. 三佛子以如是下結

中二. 初結前初發心時益生. 二以如是下結

下              欄

修行菩薩行10時益生. [&FFFF]#可知. 四善財白言

下明法根深淺厚薄之義. 於中先問後答. 答

中二. 初歎深難辨承力許說. 二乃往古下

正顯承力所說之法. 前中亦二. 先長行後偈

頌. 長行中三. 初歎境11難辨非但久遠故難

知. 亦是當時發心卽得深法滿佛境故是

故難知. 此中難者12一非聞13惠能知. 二非

思慧能信. 三非修慧能入. 上心行處滅. 四言

語路絶. 五非二乘智能證得. 若爾豈可善財

亦不可得知耶. 二除佛神力下明有因緣

亦可得知. 初一句佛力加持爲緣. 依善知

識等明內行高勝爲其因方可得知. 善財

正是其人故云能14須佛力方能信等. □難

也. 三何以故下責何因要須佛力方能知

耶. 釋以是佛境界15故. 若爾夜天云何得說.

釋亦我承佛力說. 頌中二十一頌半有五.

初一擧境甚深頌前難說等. 二有四頌明

所16不知人. 頌前非諸天等能知. 三有十四

頌半頌前除佛神力等. 於中初二頌前佛神

力及依善知識成善根. 次一頌前淨正直心.

次一頌前哀愍衆生等. 次六頌六度行及

頌前拔煩惱樹等. 次二頌半頌前滅諸染

汚得普照等. 次二頌得如來樂入佛功德

等. 四有一頌勸善財學. 五有一頌前我當

承力說也. 二正說發心久近中有二. 先長

行後偈頌. 前中三. 初明過去大王起行卽是

本事. 二有童女下明夜天本生同修勝行. 三

結會古今. 初中有五段. 一總擧時處塵數

佛興. 二佛子彼世界海中. 有世界性下別擧

經數: 一七三三

經名: 華嚴經探玄記卷第二十

頁數: 四八○

上              欄

本處明輪王興化. 以是鐵輪王1故. 云彼

閻色提. 三彼大劫中下明有惡劫起. 於中

五濁熾然者總擧也. 謂劫濁見濁煩惱濁衆

生濁命濁具如別章. 行十惡等造苦因也.

死入惡道明受異熟果也命短等明受等

流果也. 以諸貪著下明增上果. 四彼時人民

下明苦人於王上訴心救爲大悲之境. 五

時彼大王聞下對境起心成大悲之行. 於

中三. 先心得大悲法. 謂百萬僧祇等. 二口

發大悲語. 謂十種悲語等爲愍衆生十種

苦故. 一地獄苦. 二煩惱苦. 三老病死苦. 四

恐怖苦. 五見疑苦. 六愚癡苦. 七□嫉苦. 八生

死苦. 九生盲苦. 十障□苦. 十種對治如文可

知. 三時彼大王下明身行大悲事. 於中五.

先宣[&FFFF]#普告. 二時城東下設大施會. 三爾時

閻色下大衆普集. 四時王見已下明見乞者

現前王大歡喜. 是適悅意樂. 於中四. 一法

說校量. 二喩. 三合. 四何以故下釋大喜所

由. 文[&FFFF]#可知. 五復次佛子時彼大王下正起

勝想普施所須. 第二時彼會中有一童女下

明本生身同修勝行. 於中六. 初歎女德勝.

二作如是念下順善知識捨物. 同願脫莊

嚴具者示背世間榮華之報. 置王前而發

願者2□同出世菩薩大行. 三時彼大王告

此下王施與女者明菩薩攝受同行故也.

四女人說偈[&FFFF]#王德者賀恩報故. 五十二

頌分二. 初二十五頌總顯大王興世利益. 後

二十3七別明本生利益之相. 前中四. 初六

頌明王未興時損二. 次二偈明王興益. 三

中              欄

有十頌顯王興世□捐成德. 四有七頌

明大王聲敎利益. 二從王父名4淨下二十七

頌別顯本生中五. 初四頌明前王世末. 二

有八頌明王興先相. 三有三頌父王遊池.

四有五頌明童子出生益. 五末後七頌5明

王出利益. 五爾時等明女[&FFFF]#已設禮. 六王

[&FFFF]#女德以衣授之主伴同益. 第三結會古

今中. 略不結云6爾時彼童女者今則我身

是. 第二重頌中十偈. 初二天眼. 次一天耳. 次

一他心. 次一宿命. 次四廣知諸佛因果等事.

後一結勸修學. 五我唯下結自分可知

第五仰推勝進中五句. 初明行7廣. 二大願

滿. 三攝多8德. 四行無□. 五法自在下結非

已分. 遠行地竟

第八不動地知識中  擧法勸修內. 願勇光

明守護衆生者以此地中願波羅蜜增上故

云勇也. 又准梵本是精進勇猛之義. 非是

勇出之狀. 以此願勇之光饒益衆生故云

守護. 敎問八地淨佛刹等行也. 餘同前釋

第二依敎趣入中二. 初辭前. 二趣後. 略無

念法  第三見敬申請中三. 先見. 二禮. 三

觀. 略無申請. 以9理法於身見已無請.

初中二. 先見身所在下顯身相. 於中二. 初

光明普照等總明身光深廣. 謂稱理法界故

遍事法界故. 一切日月下別辨二十種身雲

自在. 於中初八是應機攝化身. 二詣諸佛所

下八是應法成行身. 三離熾燃下四是應理

平等身. 二善財10見下禮敬念觀. 三於善知

識下因觀得勝心. 初總次別後結. 別中十

下              欄

心皆先擧所得心名. 後釋心義[&FFFF]#可知

第四爾時善財一心下明現證法界. 於中

四. 初證得法體. 二顯法名義. 三辨法根深.

四結法本位. 初中三. 先得共法. 二得正直

心. 三偈[&FFFF]#德. 初中三. 先觀此天. 身得塵數

等是總擧. 若約自分是極位菩薩. 共所得

故名爲共法. 若約勝進同諸如來. 共所得

法故云共法. 望下皆是不共. 衍法師云. 菩薩

共法通論有四. 一人法無二. 與一切法界

共. 二因果無二. 與一切諸佛共. 三自他無

二. 與一切菩薩共. 四染淨無二. 與一切衆

生共. 二所謂下別列八十四種. 一一中皆初

標名後釋義. [&FFFF]#如文可知. 三得如是下結.

二爾時善財入如是下明因此共法更得直

心無邊可知. 三頌[&FFFF]#中十偈分二. 初三頌

前法. 餘七請後行. 前中初一頌所起十心標

初心統於後也. 次一頌所得共法. 後一頌所

得正直心. 二唯願下請後行. 初三請授法. 次

三請授行. 後一結重恩. 第二爾時善財說偈

下顯法名義. 先問後答. 此中亦問法根深厚

相通有三問. 一問名義. 二問發心久近. 三

問幾時成佛. 答中不答後問故唯二11答. 初

答名義中. 先名者身隨應化智善開覺令

物增善故云長養. 二我入此下顯義用中

四. 初釋覺悟義. 謂了12法平等是正證故. 二

解一切下依證現用. 釋隨應化義於中三.

先無13邊現色是總句. 謂攝論等名土自在

依止法界. 當此地也. 二所謂下別有一百種

色. 檢文14欠二句. 三於念念中現如是等總